తెలంగాణలో మహిళా తహసీల్దార్ దారుణహత్య WATCH LIVE TV
Hardik Pandya: ఆస్ట్రేలియాతో సిరీస్ నుంచి హార్దిక్ పాండ్య ఔట్..!
ఆసియా కప్‌లో భాగంగా గత ఏడాది పాకిస్థాన్‌తో జరిగిన మ్యాచ్‌లో బౌలింగ్ చేస్తూ వెన్నునొప్పి కారణంగా ఓవర్ మధ్యలోనే మైదానం వీడిన హార్దిక్ పాండ్య.. దాదాపు నాలుగు నెలల తర్వాత టీమిండియాలోకి ఈ ఏడాది జనవరిలో పునరాగమనం చేశాడు. కానీ.. ?
Samayam Telugu | Updated:
Feb 21, 2019, 03:39PM IST
హైలైట్స్
ఆస్ట్రేలియాతో విశాఖపట్నం వేదికగా ఆదివారమే తొలి టీ20
వెన్నునొప్పి గాయం కారణంగా గత ఏడాది ఆసియా కప్ మధ్యలోనే వెనుదిరిగిన హార్దిక్ పాండ్య
ప్రపంచకప్ ముంగిట మళ్లీ గాయపడిన ఆల్‌రౌండర్
హార్దిక్ పాండ్య స్థానంలో రవీంద్ర జడేజా ఎంపికయ్యే అవకాశం
ఆస్ట్రేలియాతో ఆదివారం నుంచి ప్రారంభంకానున్న సుదీర్ఘ సిరీస్‌కి గాయం కారణంగా భారత ఆల్‌రౌండర్ హార్దిక్ పాండ్య దూరమయ్యాడు. కంగారూలతో రెండు టీ20లు, ఐదు వన్డేలను టీమిండియా ఆడనుండగా.. ఇటీవల టీ20, వన్డే జట్టుని సెలక్టర్లు ప్రకటించారు. వన్డే సిరీస్‌లో ఆడే జట్టే మే నెలలో ఇంగ్లాండ్ వేదికగా జరగనున్న ప్రపంచకప్‌లోనూ ఆడుతుందని పరోక్షంగా సెలక్టర్లు ఇప్పటికే ప్రకటించిన విషయం తెలిసిందే.
ఆసియా కప్‌లో భాగంగా గత ఏడాది పాకిస్థాన్‌తో జరిగిన మ్యాచ్‌లో బౌలింగ్ చేస్తూ వెన్నునొప్పి కారణంగా ఓవర్ మధ్యలోనే మైదానం వీడిన హార్దిక్ పాండ్య.. దాదాపు నాలుగు నెలల తర్వాత టీమిండియాలోకి ఈ ఏడాది జనవరిలో పునరాగమనం చేశాడు. కానీ.. ‘కాఫీ విత్ కరణ్’ టాక్ షోలో చేసిన వివాదాస్పద వ్యాఖ్యల కారణంగా అతనిపై ఆస్ట్రేలియా టూర్‌లో బీసీసీఐ పాలకుల కమిటీ నిషేధం విధించింది. అయితే.. ఆ తర్వాత ఆ నిషేధాన్ని తాత్కాలికంగా కమిటీ ఎత్తివేయగా.. న్యూజిలాండ్‌తో సిరీస్‌లో హార్దిక్ పాండ్య ఆడి.. బౌలింగ్, బ్యాటింగ్‌తో పాటు ఫీల్డింగ్‌లోనూ మెరిశాడు.